Die uitgesproke Hamilton is ’n groot voorstander van die Black Lives Matter-beweging, maar hy het aangedui dat sy afwesigheid in België nie juis ’n invloed op die situasie in die VSA sal hê nie.
“So baie mense staan saam met die spelers in ’n poging om verandering te bewerkstellig. Dit is hartseer dat so iets nodig is om ’n reaksie daar te ontlok,” het Hamilton gesê nadat verskeie sportwedstryde in die VSA die afgelope week afgelas is.
“Maar dit is in Amerika en ek is onseker of my optrede hier enigsins ’n invloed daar sal hê. Ons is in België en nie in die VSA nie.”
Die Engelsman is F1 se eerste swart wêreldkampioen, terwyl hy saam met Mercedes onder meer in swart renmotors jaag in ’n poging om rassisme te beveg.
Hoewel hy gereeld die knie ter ondersteuning van die BLM-beweging buig, is daar ’n paar renjaers wat staande gebly het, onder wie Ferrari se Charles Leclerc.
“Ek wil nie die knie buig nie omdat baie van die wêreldwye protesoptogte met geweld gepaardgaan. Ek keur dit nie goed nie. Verder hou ek ook nie daarvan dat politici hierdie beweging vir hul eie gewin inspan nie,” het Leclerc gesê.
Lewis hou jou eerder by jou sport en los politiek uit, Dit is juis mense soos jy wat aanmekaar hammer oor dieselfde ding wat alles vererger. Hoekom moet jy met F1 base praat oor die situasie. Los die mense uit daar is baie meer mense daar buite wat teen rassisme is maar deur optrede soos hierdie van jou laat mens grom.